Nordjyllands Politi er netop nu, mandag aften, til stede ved Lidl på Sæbygårdvej i Sæby, hvor de ansatte har været udsat for et væbnet røveri. Det fortæller vagtchef Poul Fastergaard. - Så vidt vi ved, er der tale om en enkelt gerningsmand, der er stukket af fra stedet. Vi ved endnu ikke, om han har fået noget med sig fra forretningen, men ifølge anmeldelsen truede han personalet med en økse, siger Poul Fastergaard. Politiet fik anmeldelsen klokken 20.18. De ansatte i butikken har givet følgende signalement af manden: Han er cirka 170 centimeter høj. Under røveriet i butikken var han iført en elefanthue og solbriller, en sort læderjakke, sorte bukser og sorte sko med en hvid streg langs sålen. I hænderne havde udover øksen også en gul Netto-pose. - Det lykkedes røveren at true sig til et ukendt pengebeløb. Vi leder efter ham i området med hundepatruljer, fortæller vagtchef Poul Fastergaard. Opdateres...

Referat:
En mand har mandag aften truet ansatte i Lidl i Sæby med en økse.